נטלי מרכוס

נטלי מרכוס (ב-6 בספטמבר 1981) היא תסריטאית, במאית ויוצרת טלוויזיה ישראלית, יוצרת הסדרות "היהודים באים", "צפוף" ו"הנחלה". נולדה בשם נטלי בר בגבעתיים, שם גם גדלה. למדה בתיכון אנקורי. בוגרת לימודי תואר ראשון בפילוסופיה ומדעי הרוח באוניברסיטת תל אביב. לאחר מכן למדה תסריטאות בבית הספר לתסריטאות של עידית שחורי, והיא גם בוגרת לימודי תקשורת ופרסום ב-ACC, המכללה למקצועות הקריאייטיב. החלה את דרכה המקצועית בענף הפרסום כקופירייטרית במשרדים: גיתם BBDO ויהושע\TBWA ומשם עברה לעולם הכתיבה לטלוויזיה. בשנים 2011–2013 הייתה חברה בהנהלת איגוד התסריטאים. החל משנת 2021 מכהנת כחברת דירקטוריון בתל"י (חברת תמלוגים). בשנת 2020 נבחרה על ידי המגזין "פורבס ישראל" לאחת מ-50 הנשים המשפיעות בישראל. מרכוס היא מיוצרי סדרת הסאטירה "היהודים באים" (הערוץ הראשון, ולאחר מכן כאן 11) ותסריטאית ראשית של הסדרה. בשנת 2015 זכתה התוכנית "היהודים באים" שיצרה עם אסף בייזר בפרס האקדמיה הישראלית לטלוויזיה בקטגוריית תוכנית בידור ומערכונים. התוכנית עוררה הדים ומחלוקת רבה בעקבות נועזותה וקיצוניותה, אך גם זכתה לתמיכה ממקורות שונים, בין היתר פרקים מהתוכנית הוקרנו בבתי ספר כחלק מלימודי התנ"ך. על כך אמרה מרכוס: "מצד אחד זה נורא משמח ומצד שני נורא מוזר לנו להיות מחובקים על ידי המערכת (...) אני רגילה להיות בעמדת המורדת. פחות רגילה לעמוד במרכז". כמו כן תסריטאית ראשית, יוצרת ובמאית של הסדרה "צפוף" ששודרה בערוץ זום. בשנת 2017 הסדרה "צפוף" זכתה כסיטקום השנה בטקס נבחרי הילדים, וכמו כן בפרס "סדרת הילדים והנוער של השנה" מטעם המועצה לשידורי כבלים ולשידורי לוויין. בשנת 2018 זכתה העונה השנייה של הסדרה בפרס האקדמיה הישראלית לטלוויזיה לסדרה קומית לילדים ובפרס האקדמיה הישראלית לטלוויזיה לתסריט בסדרת ילדים ונוער. על עונתה הרביעית זכתה הסדרה בפרס האקדמיה לתסריט בסדרה קומית בתחרות פרסי הטלוויזיה לילדים ולנוער. מרכוס הייתה עורכת תסריט בערוץ הילדים ובמגוון תוכניות בידור שונות. מרכוס לקחה חלק בכתיבה, פיתוח, יצירה, בפרויקטים רבים. בין היתר: "זהו זה!" (כאן 11) "פאודה" (Netflix/yes) "טהרן"(כאן 11) "כפולה" (KIDZ)" כוכב הצפון" (ערוץ דיסני) "אלישע" (ערוץ הילדים) "המקום האמיתי" (ערוץ הילדים) "השועלים" (Yes) "צחוק מעבודה" (רשת) "מועדון לילה" (עונה 4, קשת) "הספסל האחורי" (רשת) "באה בטוב" (רשת) "האח הגדול" (עונה 1, קשת) "אין בעיה" (רשת) "כפיות" (רשת) "לבד בבית" (עונה 3, כאן חינוכית) מרכוס מרצה על כתיבה קומית וסאטירה באוניברסיטאות, בתי ספר, כנסים מקצועיים ופסטיבלים. מתגוררת בתל אביב עם שני ילדיה. מדיה וקבצים בנושא נטלי מרכוס בוויקישיתוף נטלי מרכוס, ברשת החברתית פייסבוק נטלי מרכוס, ברשת החברתית אינסטגרם נטלי מרכוס, במיזם "אישים" לתיעוד היצירה הישראלית נטלי מרכוס, במסד הנתונים הקולנועיים IMDb (באנגלית) נטלי מרכוס, באתר "אידיבי", מאגר הידע העברי לקולנוע ישראלי ועולמי רן בוקר, יוצרי "היהודים באים": הסדרה לא שמאלנית, באתר ynet, 24 בנובמבר 2011 גילי איזיקוביץ, מה מעידה פסילת התוכנית "היהודים באים" על מצב הסאטירה, באתר הארץ, 21 במאי 2014 מיוחד: הסודות מאחורי "היהודים באים", באתר וואלה, 21 בדצמבר 2014 רז שכניק, "עשינו יותר מכל רב בישראל לקירוב הציבור הישראלי לתנ"ך", באתר "ידיעות אחרונות", 4 במרץ 2022 נטלי מרכוס - תסריטאית ועורכת תוכן, באתר supersonas.com נטלי מרכוס, באתר acc-grannot.co.il פורבס ישראל, 45# נטלי מרכוס, באתר Power Women 2020, ‏2020-11-23 איתי שטרן, יוצרי הסדרה "היהודים באים" מחברים בין תנ"ך לסאטירה אקטואלית, באתר הארץ, 18 בפברואר 2016 "צפוף" זכתה בפרס הסדרה הטובה ביותר לילדים ונוער, באתר ‏מאקו‏ נטלי מרכוס, באתר www.the-agency.co.il